Der er penge at spare for de 15 procent - omkring 100.000 lejere i landets boligforeninger - der ventes at sige fra over for de nuværende påtvungne tv-pakker, hvis de får muligheden.

Til gengæld vil hver femte lejer - eller omkring 125.000 husstande - stå uden tv-udbyder som følge af fritstilningen af markedet, fordi deres nuværende boligforening vil opgive at levere tv-kanaler.

Det vil betyde, at de selv skal ud og finde en tv-udbyder, og det vil koste dem i gennemsnit 37 kroner ekstra om måneden i forhold til, hvad de betaler i dag.